**1970**

Lenkija / Poland  
2021, 70‘  
  
**Režisierius:**

Tomasz Wolski

**Scenarijaus autorius:**

Tomasz Wolski  
**Operatorius:**

Tomasz Wolski

**Montažas:**

Tomasz Wolski

**Kompozitorius:**

Marcin Lenarczyk

**Prodiuserė:**

Anna Gawlita

1970-aisiais keliuose Lenkijos pakrantės miestuose įsižiebia protestai: darbininkai reiškia nepasitenkinimą staigiai pakilusiomis kainomis. Kasdien į gatves išeina vis daugiau žmonių. Sostinėje suburiama šios krizės valdymo komanda. Iš pradžių tikimasi ramiai suvaldyti protestų bangą, tačiau greitai situacija tampa nebekontroliuojama ir griebiamasi smurto. Jungdamas archyvinius telefono pokalbių įrašus, dokumentinę vaizdo medžiagą ir animaciją, Tomaszas Wolskis studijuoja represinio valstybės mechanizmo užkulisius.

**Tomaszas Wolskis** baigė žurnalistikos studijas Jogailaičių universitete Krokuvoje ir dokumentikos kursą Wajdos kino mokykloje. Dalyvavo „Berlinale Talents“ dirbtuvėse ir pelnė „Berlin Today“ apdovanojimą. Buvo Kultūros ir nacionalinio paveldo ministerijos ir Nacionalinio kultūros centro programos „Jaunoji Lenkija“ stipendininkas.

### Festivaliai

Tarptautinis dokumentinio kino festivalis „Visions du Réel“ – Žiuri prizas.

**Anatomija / Anatomia**

Lenkija, Prancūzija   
2021, 108‘  
  
**Režisierė:**

Ola Jankowska

**Scenarijaus autorė:**

Ola Jankowska

**Operatorė:**

Małgorzata Szyłak

**Prodiuseriai:**

Lukasz Dzieciol, Piotr Dzieiol, Edyta Janczak-Hiriart

**Vaidina:**

Karolina Kominek, Andrzej Poniedzielski, Anna Krotoska, Krzysztof Zarzecki

Mika grįžta į Lenkiją aplankyti tėvo, kuris patyrė stiprią smegenų traumą ir prarado atmintį. Jie matosi pirmą kartą po daugelio metų, tačiau tėvas mano, kad jie vis dar gyvena kartu ir kad Mika – paauglė. Pamažu tėvo pasiklydimas laike įtraukia pačią Miką, ir ji leidžiasi į painią kelionę atminties labirintais, vedama senų vaizdo įrašų, nuotraukų ir grįžtančių vaikystės akimirkų. „Anatomija“ – lėtas, poetiškas, bet sykiu ir preciziškai sukonstruotas filmas apie laiko prigimtį ir žmogiškojo artumo (ne)galimybę.

**Ola Jankowska** studijavo režisūrą Lodzės kino mokykloje, kur baigusi mokslus jau metus dėsto scenarijaus rašymą. Ji sukūrė apie tuziną trumpametražių filmų, jie pristatyti tarptautiniuose kino festivaliuose. „Anatomija“ – jos ilgametražis debiutas.

**Festivaliai**

Venecijos kino festivalis

**Artimieji / Bliscy**

Lenkija, Čekijos Respublika   
2020, 74‘  
  
**Režisierius:**

Grzegorz Jaroszuk

**Scenarijaus autorius:**

Grzegorz Jaroszuk

**Operatoriai:**

John Magnus Borge, Robert Lis

**Kompozitorius:**

Petr Ostrouchov

**Prodiuserė:**

Agnieszka Kurzydło

**Vaidina:**

Olaf Lubaszenko, Adam Bobik, Izabela Gwizdak, Piotr Żurawski

Piotro tėvas, su kuriuo jis nebendravo metų metus, staiga paskambina ir paprašo jį aplankyti. Atvykęs namo, Piotras pamato, kad grįžo ir sesuo. Abu nesimatė nuo jos vestuvių šventės. Tėvas turi jiems naujieną: dingo motina. Taip prasideda miegamuosiuose rajonuose vykstanti detektyvinė istorija, kuriai rutuliojantis Piotras turės iš naujo pažinti tėvus.

**Grzegorzas Jaroszukas** baigė režisūros studijas Lodzės kino mokykloje. Sukūrė kelis sėkmingus trumpametražius filmus, įskaitant „Šaltas istorijas“, pristatytas daugiau nei 30-yje tarptautinių festivalių. Jo ilgametražio debiutinio filmo „Kebanas ir Horoskopas“ premjera įvyko Karlovi Varų kino festivalyje, jis apdovanotas „Raindance“ kino festivalyje ir Romos nepriklausomo kino festivalyje.

**Festivaliai**

Karlovi Varų tarptautinis kino festivalis – konkursinė programa „Vakarų Rytai“

**Laisvėje / Wolka**

2021, 100‘

Islandija, Lenkija

**Režisierius:**

Árni Ólafur Ásgeirsson

**Scenarijaus autoriai:**

Árni Ólafur Ásgeirsson, Michał Godzic

**Operatorius:**

Marek Rajca

**Kompozitorius:**

Atli Örvarsson

**Prodiuseriai:**

Hilmar Sigurðsson, Beggi Jónsson

**Vaidina:**

Olga Boladz, Eryk Lubos, Anna Moskal, Jan Cieciara, Guðmundur Ingi Þorvaldsson

Ana 15 metų atkalėjo už žmogžudystę. Pagaliau išėjusi į laisvę ji turi vienintelį tikslą – rasti moterį vardu Dorota. Rizikuodama ir pažeisdama įstatymus, ji keliauja į Islandiją.

Kokią tamsią paslaptį ji slepia ir koks yra tikrasis jos kelionės tikslas? „Piktžolė“ – skandinaviškas kriminalinis trileris su Rytų Europos prieskoniais.

**Árnis Ólafuras Ásgeirssonas** – islandų režisierius, 2001 m. baigęs režisūros specialybę Lenkijos Lodzės kino mokykloje, jo diplominis trumpametražis filmas „P.S.“ buvo parodytas Kanų kino festivalio programoje „Cinefondation“. 2006 m. režisavo pirmąjį vaidybinį filmą „Drumstas vanduo“, o 2010-aisiais sukūrė filmą „Povandeninė srovė“, abu darbai buvo parodyti „Scanoramos“ programose. Šiemet režisierius po staigios ir trumpos ligos iškeliavo anapilin būdamas vos 49 metų.

**Festivaliai**

Haugesiundo kino festivalis, Reikjaviko kino festivalis, Gdynės kino festivalis

**Maišalynė 2 / Tarapaty 2**  
Lenkija 2020, 83‘  
  
**Režisierė:**

Marta Karwowska

**Scenarijaus autorės:**

Marta Karwowska,

**Cinematography:**

Jakub Burakiewicz

**Prodiuseriai:**

Jakub Burakiewicz, Agnieszka Dziedzic

**Vaidina:**

Pola Król, Jakub Janota-Bzowski, Mia Goti, Joanna Szczepkowska

Kai kolekcijos pažiba – Claude’o Monet paveikslas „Paplūdimys Purvilyje“ – dingsta iš Nacionalinio muziejaus Poznanėje, o Julios teta apkaltinama vagyste, jai padėti gali tik Julia ir jos draugas Olekas. Tikėdamiesi atskleisti tikrąją vagių tapatybę, vaikai imasi savarankiško tyrimo, tačiau prie jų prisijungia patrakėlė Felka, ir viskas apsiverčia aukštyn kojomis.

**Marta Karwowska** baigė režisūros studijas Lodzės kino mokykloje ir sociologijos studijas Varšuvos universitete. Jos debiutinis ilgametražis filmas „Maišalynė“ surinko daugiau kaip 320 tūkst. žiūrovų Lenkijoje ir buvo pristatytas daugybėje tarptautinių kino festivalių.

**Nepalikti žymių / Żeby nie było śladów**

2021, 160‘

Lenkija, Prancūzija, Čekijos Respublika / Poland, France, Czech Republik

**Režisierius:**

Jan Paweł Matuszynski

# Scenarijaus autorius:

# Kaja Krawczyk-Wnuk

# Operatorius:

# Kacper Fertacz

# Kompozitorius:

# Ibrahim Maalouf

# Prodiuseriai:

# Leszek Bodzak, Aneta Cebula-Hickinbotham

**Vaidina:**

Tomasz Zietek, Sandra Korzeniak, Mateusz Górski

Lenkija, 1983-ieji. Šalis sukrėsta Grzegorzo Przemyko atvejo – studentą, poetės ir „Solidarumo“ veikėjos Barbaros Sadowskos sūnų, mirtinai sumuša milicija. Jo draugas ir vienintelis liudytojas Jurekas akimirksniu tampa pagrindiniu valstybės priešu. Siekdamas palaužti aukos artimuosius, režimas pasitelkia visas priemones: slaptąsias tarnybas, miliciją, žiniasklaidą ir teismą. Remdamasis istoriniais įvykiais, režisierius kuria įtaigų ir dėmesį prikaustantį pasakojimą, sukrečiantį laikui nepavaldžiu aktualumu.

**Janas Pawełas Matuszynskis** yra lenkų režisierius ir dokumentinio kino prodiuseris. 2016 m. laimėjo „Auksinio liūto“ apdovanojimą Gdynės kino festivalyje ir „Paszport Polityki“ apdovanojimą kino kategorijoje už filmą „Paskutinė šeima“.

### Festivaliai

### Venecijos kino festivalis – pagrindinė konkursinė programa

**Prakaituok! / Sweat**

2020, 105‘

Švedija, Lenkija / Sweden, Poland

Režisierius: Magnus von Horn

Scenarijaus autorius: Magnus von Horn

Operatorius: Michał Dymek

Prodiuseris: **Mariusz Włodarski**

Vaidina: Magdalena Koleśnik, Julian Świeżewski, Aleksandra Konieczna, Zbigniew Zamachowski

Silvija – kūno rengybos instruktorė ir moderni šių laikų mergina. Ji ambicinga ir atkakliai siekia vienintelio tikslo – įrašais socialiniuose tinkluose skleisti žinią apie savo pagrindinį kūrinį – save. Vieną dieną instagrame pasirodo jos išpažintis apie vienatvę, tik ar socialinių tinklų žvaigždė gali sau leisti būti nuoširdi? Režisierius tiksliai ir negailestingai vaizduoja narcizišką nuomonės formuotojų kultūrą ir įdėmiai žvelgia kitapus blizgaus stiklo, už kurio veriasi aidinti tuštuma.

### Festivaliai

### Kanų kino festivalis

**Sluoksniuotas pyragas / Przekładaniec**

1968, 35‘

Lenkija

**Režisierius:**

Andrzej Wajda

**Scenarijaus autorius:**

Stanisław Lem

**Operatorius:**

Wiesław Zdort

**Kompozitorius:**

Andrzej Markowski

**Vaidina:**

Bogumił Kobiela, Anna Prucnal, Jerzy Zelnik

Lenktynininkas Ričardas Foksas nuolat patenka į siaubingas autokatastrofas. Jam pavyksta išgyventi tik dėl organų, kurie paimami iš jo sukeltose avarijose mirusių žmonių, transplantacijų. Tačiau situacija komplikuojasi, nes su organais jis pradeda įgyti ir jų šeimininkų charakterių bruožų.

**Andrzejus Wajda –** vienas žinomiausių Lenkijos kino režisierių, kino režisūros mokyklos Varšuvoje įkūrėjas. Jo filmai yra pelnę „Auksinę palmės šakelę“ ir Kanų kino festivalio Didįjį žiuri apdovanojimą už viso gyvenimo nuopelnus, Berlyno kino festivalio „Auksinį lokį“ ir daugybę kitų apdovanojimų, už visą savo kūrybą režisierius yra gavęs Europos kino akademijos apdovanojimą bei „Oskarą“ už viso gyvenimo pasiekimus.

**Tiesa išlaisvina / Zieja**  
Lenkija / Poland  
2020, 83‘

**Režisierius:**

Robert Gliński

**Scenarijaus autorius:**

Wojciech Lepianka

**Operatorius:**

Witold Płóciennik

**Kompozitorius:**

Cezary Skubiszewski

**Prodiuseris:**

Włodzimierz Niderhaus

**Vaidina:**

Andrzej Seweryn, Mateusz Więcławek, Zbigniew Zamachowski

1977-ieji. 88-metį tėvą Zieją, vieną Darbininkų gynybos komiteto įkūrėjų, tardo saugumietis Grisickis. Jo tikslas – pasiekti, kad tėvas Zieja bendradarbiautų su valdžios institucijomis. Tardomas Zieja prisimena savo gyvenimą: jis kupinas dramatiškų įvykių iš XX a. Lenkijos istorijos – šie tampa fonu, kuriame išryškėja nepalaužiamų moralinių įsitikinimų svarba.

**Robertas Glińskis** yra scenaristas ir režisierius. Baigęs architektūrą Varšuvos universitete, vėliau studijavo režisūrą Lodzės kino mokykloje, čia ir dėsto. Robertas dirbo teatre ir televizijoje, taip pat yra sukūręs kelis dokumentinius filmus.

**Viskas dėl mano mamos / Wszystko dla mojej matki**

Lenkija / Poland  
2020, 103‘  
  
**Režisierė:**

Małgorzata Imielska

**Scenarijaus autorė:**

Małgorzata Imielska

**Operatorius:**

Tomasz Naumiuk

**Kompozitorius:**

Włodzimierz Pawlik

**Prodiuseriai:**

Wojciech Kabarowski, Jerzy Kapuściński

**Vaidina:**

Zofia Domalik, Maria Sobocinska, Malwina Laska, Magdalena Celmer, Helena Englert

Olia – berniukiškai atrodanti septyniolikmetė, didžiąją dalį gyvenimo keliaujanti iš vienų vaikų namų į kitus. Galiausiai patekusi į pataisos namus, ji nepritampa ir čia. Olia nesupranta vietinių taisyklių ir jai nerūpi vietos merginų vertybės. Vienintelis jos gyvenimo tikslas – susigrąžinti motiną. Galbūt tai pavyks padaryti, tapus žinoma sportininke?

**Małgorzata Imielska** baigė kino ir televizijos režisūros studijas Silezijos universiteto Krzysztofo Kieślowskio radijo ir televizijos fakultete Katovicuose. Jos filmai buvo pristatyti Lenkijos ir tarptautiniuose kino festivaliuose. „Viskas dėl mano mamos“ – jos ilgametražis debiutas.

**Festivaliai**

Varšuvos tarptautinis kino festivalis – žiūrovų simpatijų prizas, Gdynios kino festivalis – geriausia debiutuojanti aktorė.